คือประจำเดือนล่าสุด20-24พ.ย มีพสพ.วันที่4ธ.คค่ะ ป้องกัน แต่ไม่ได้เช็คว่ารั่วไหม และแบบไม่ป้องกันเข้าไปเเค่ครั้งเดียวไม่ได้เสร็จค่ะ และหลังจากนั้นปจดยังไม่มาเลยค่ะ ปกติปจดไม่เคยขาด มาตรงตลอด ถ้าเลื่อนก็3-4วันค่ะ และจะมีอาการก่อนปจดจะมาคือปวดท้องค่ะ แต่นี่ไม่มีอาการไรเลยค่ะ จนตอนนี้4มกราแล้วยังไม่มาเลยค่ะ ลองตรวจดูก็ขึ้น1ขีดทั้ง3รอบเลยค่ะ ตรวจคนละวันนะคะ (ตอนเช้า) แบบนี้คือยังไงคะ กังวลมากๆค่ะ
สวัสดีครับ ชุดตรวจการตั้งครรภ์จะใช้หลักการตรวจฮอร์โมนเอชซีจี ที่เกิดขึ้นเฉพาะการตั้งครรภ์เท่านั้นครับ และถ้าตรวจในช่วงที่หลัง 1 เดือนจากประจำเดือนครั้งสุดท้ายและมีการตั้งครรภ์จริง โดยปกติผลการตรวจจะมีความถูกต้องสูงถึง 99% ดังนั้น หากได้ผลลบติดต่อกันถึง 3 ครั้งเช่นนี้ จึงไม่น่าจะมีการตั้งครรภ์ครับอย่างไรก็ดี หากยังมีประจำเดือนขาด โดยไม่ได้มีการตั้งครรภ์ ก็อาจจะเกิดจากสาเหตุเหล่านี้ได้ครับ1. น้ำหนักลด อดอาหาร2. โรคถุงน้ำหลายในรังไข่ ทำให้การตกไข่ผิดปกติ3. โรคทางกายอื่นๆ เช่น ภาวะธัยรอยด์ต่ำ4. ต่อมใต้สมองที่ผลิตฮอร์โมนมีปัญหา5. ความเครียดด้วยเหตุนี้ แนะนำให้พบแพทย์ผู้เชี่ยวชาญด้านนรีเวช เพื่อทำการตรวจวินิจฉัยและรักษาต่อไปดีกว่าครับ เพราะแต่ละโรคนั้นมีวิธีรักษาที่แตกต่างกันครับ